אלקטור (אפליקציה)

אלקטור (באנגלית: Elector) הוא יישומון ותוכנה לניהול קמפיינים פוליטיים ומסעות בחירות. היישום פותח על ידי חברת אלקטור תוכנה בע"מ הממוקמת בעיר אשקלון. היישומון זמין עבור מערכות ההפעלה iOS ואנדרואיד. כמו כן היא תומכת במחשבים ביתיים. ב-11 באוקטובר 2023 האקרים פרו-פלסטינים פרסמו רשומות מידע של 6.5 מיליון ישראלים בעלי זכות הצבעה בשנת 2020, שמקורו ככל הנראה בספר הבוחרים של מדינת ישראל שהועבר לאלקטור על ידי מפלגת הליכוד לקראת אחת ממערכות הבחירות, ודלף בעקבות פרצת אבטחת מידע. המערכת מתממשקת לרשתות החברתיות ומשתמשת בצ'אטבוטים על מנת ליצור מאגר מצביעים פוטנציאליים, ולהמליץ על שיחות רצויות למוקד הטלפוני. המערכת כוללת גם פונקציית חיזויים המבוססת על למידת מכונה לאתר מצביעים מתנדנדים. פעילים בקמפיין המורידים את היישומון הופכים לשותפים באמצעות הוספת מידע על תומכים מתוך מכריהם, התממשקות לספר הטלפונים והמרצתם לסייע לקמפיין. פעילי שטח יכולים לסמן ביום הבחירות את המצביעים שכבר הגיעו ולאפשר פניות אישיות למי שעדיין לא הגיעו לקלפי. בבחירות לכנסת העשרים ושלוש שהתקיימו ב-2 במרץ 2020, עשתה מפלגת הליכוד שימוש במערכת אלקטור במספר כתבות ייחסו לתוכנה את הגעתם לקלפי של כ-60,000 מצביעי ליכוד שהם כמעט 2 מנדטים. בבחירות המוניצאפליות שהתקיימו ב-2018, שכרו את שירותי המערכת ראשי ערים רבים ברחבי הארץ, ביניהם רז קינטסליך ראש עיריית לציון ויאיר רביבו מלוד. גם בבחירות לכנסת ה-24 ב-2021 עשתה מפלגת הליכוד שימוש באלקטור. בניגוד לשימוש השוטף, ביום הבחירות, המפלגה החליטה לא להשתמש בשירותי אלקטור, אלא לפתח מודול עצמאי שקרס ביום הבחירות, רבים מייחסים להחלטה זו את ההפסד בבחירות. והמפלגה שבה להשתמש בשירותי החברה בבחירות לכנסת העשרים וחמש שנערכו ב-2022. במהלך הקמפיין עתרו מספר גופים כנגד השימוש באפליקציה, אך בג"ץ דחה את העתירות. בבחירות לכנסת ה-25 ב-2022 שבה המפלגה לעשות שימוש ביישומון, החידוש העיקרי במערכה זו, היה היכולת לשתף בזמן אמת את כל מפלגות הגוש במידע שנאסף. בפברואר 2020 התגלתה פרצת אבטחת מידע באתר אלקטור שדרכה דלפו פרטי כל האזרחים המופיעים במאגר האפליקציה, כדוגמת תעודת זהות, שם מלא, כתובת וטלפון של כ-6.5 מיליון ישראלים בעלי זכות בחירה, לצד מידע מפורט ורגיש של עשרות אלפים, כמו סטטוס התמיכה שלהם בליכוד, מספר ימים לאחר מכן נחשפה פרצה נוספת וחמורה יותר. לפי אתר העין השביעית, העיסוק התקשורתי בנושא דעך יחסית מהר, ולא עורר תגובה ציבורית משמעותית. ראש המוסד לשעבר, תמיר פרדו, הזהיר כי אפליקציית אלקטור מסוכנת, וטען כי יש להפסיק להשתמש בה ולהכניס אליה פרטים של אנשים אחרים. בעקבות אירוע האבטחה, קבעה הרשות להגנת הפרטיות במשרד המשפטים כי חברת אלקטור, מפלגת הליכוד ומפלגת ישראל ביתנו הפרו את הוראת חוק הגנת הפרטיות. במסגרת הבדיקה נמצאו ליקויים באבטחת המידע במערכות המידע של החברה. בעקבות הדיווחים הוגב בג"ץ כנגד החברה, ורשות הסייבר הלאומי השיבה כי לאחר בדיקה חוזרת מערך האבטחה של החברה שופר (בג"ץ 1311/20). אולם למרות זאת, לקראת הבחירות לכנסת העשרים וארבע הליכוד, הציונות הדתית וימינה השתמשו בה. מפלגת "המחנה הממלכתי" אף השתמשה בשירותי המערכת בבחירות לכנסת ה-25. הרשות להגנת הפרטיות קבעה בתזכיר מיוחד כי ניתן לבצע שימוש במערכת דוגמת אלקטור. לצד זאת קבעה הרשות, כי "חל איסור על שימוש במידע אישי, מקום בו לא ניתנה לגביו הסכמה תקפה ומספקת של האדם עליו נאסף המידע". בשנת 2021 הציגה קבוצת האקרים את רשימת בוחרי הליכוד מתוך בסיס הנתונים של אלקטור משנת 2020. חברת אלקטור הכחישה את הדליפה, אך טענה כי מכיוון שהיא איננה שומרת נתונים של שנים קודמות לא ניתן לוודא שהנתונים שפורסמו אכן תואמים לבסיס הנתונים של האפליקציה. ב-2022 משתמשים אנונימים בקבוצות טלגרם התחילו להפיץ מאגר אוכלוסין של בעלי זכות ההצבעה במדינת ישראל מעודכן לשנת 2020, והציגו אותו כמאגר שנלקח מאלקטור. אתר האינטרנט הרשמי של אלקטור אמיר בן-דוד, "הפכו אותי לאויב המדינה", באתר זמן ישראל, 11 באפריל 2020 רפאלה גויכמן, הצצה לתוך אלקטור: כך מאות ישראלים "מלשינים", באתר TheMarker‏, 5 במרץ 2021 אורן פרסיקו, בחרו להתפשר, באתר העין השביעית, 27 ביוני 2022 רפאלה גויכמן, האם בגוש נתניהו ינסו להוציא בוחרים מהבית לפי מידע שנאסף עליהם?, באתר TheMarker‏, 18 בספטמבר 2022 עומר כביר, כלכליסט, פרטי כל הבוחרים נחשפו בגלל פרצת אבטחה באפליקציה של הליכוד, באתר ynet, 9 בפברואר 2020 עומר כביר, האקרים חשפו פרטים אישיים של 6.5 מיליון בוחרים ישראלים, באתר כלכליסט, 22 במרץ 2021 דף הבית, באתר אלקטור סמי פרץ, התמהיל הקטלני שעשוי לטרוף את הקלפים ולהכריע את הבחירות, באתר TheMarker‏, 27 בפברואר 2020 עומר כביר, איך הליכוד הצליחה למנף את אלקטור לגיוס של עשרות אלפי קולות?, באתר כלכליסט, 5 במרץ 2020 שירית אביטן כהן, ידענו שקשה לשבור את הפלונטר הפוליטי, אבל הצלחנו, באתר מקור ראשון, ‏05.03.2020 עומר כביר, כך עבדה מערכת דרבון הבוחרים של הליכוד, שעה אחר שעה, באתר כלכליסט, 5 במרץ 2020 טל שלו‏, חודש אחרי שנקבע שהפרה חוק פרטיות, בליכוד שבו להשתמש באפליקציית אלקטור, באתר וואלה, 15 בפברואר 2021 רפאלה גויכמן, "תגידו לי שזה לא נכון" - האם הטעות הזאת עלתה לליכוד ב-3-2 מנדטים?, באתר TheMarker‏, 25 במרץ 2021 כבוד השופט א' שטיין, בג"ץ 20/1311 רפאלה גויכמן, האם בגוש נתניהו ינסו להוציא בוחרים מהבית לפי מידע שנאסף עליהם?, באתר TheMarker‏, 18 בספטמבר 2022 רן בר זיק, הכשלים שהיו באפליקצית אלקטור, באתר אינטרנט ישראל, ‏2020-02-09 עידן בן טובים, ‏פרטים של 6.5 מיליון ישראלים נחשפו: כל מה שאתם צריכים לדעת, באתר Geektime‏, 10 בפברואר 2020 עומר כביר, לא תיקנו: ספר הבוחרים שוב דלף מאלקטור, באתר כלכליסט, 16 בפברואר 2020, רן בר-זיק, האפליקציה של הליכוד שברה שיא: דליפה קטסטרופלית שנייה בשבוע, באתר הארץ, 16 בפברואר 2020 רן בר-זיק, האפליקציה של הליכוד שברה שיא: דליפה קטסטרופלית שנייה בשבוע, באתר הארץ, 16 בפברואר 2020 יעל מרום, מדד הסייבר, באתר העין השביעית, 20 בפברואר 2020 תמיר פרדו: "אלקטור היא הקורונה הביטחונית של מדינת ישראל - הסירו אותה", באתר כלכליסט, 26 בפברואר 2020 דליפת פנקס הבוחרים: "חברת אלקטור, הליכוד וישראל ביתנו הפרו את חוק הגנת הפרטיות", באתר ערוץ 7, 27 בינואר 2021 רפאלה גויכמן, אחרי שהואשמה בהפרת החוק: הליכוד שבה להשתמש באלקטור, באתר TheMarker‏, 15 בפברואר 2021 הרשות להגנת הפרטיות, הבהרה מטעם הרשות להגנת הפרטיות על חוקיות מערכת אלקטור, באתר https://www.gov.il/, ‏22.2.2021 רפאל קאהאן, האקרים פרו-פלסטינים מפיצים ברשת קובץ עם מידע על 6.5 מיליון ישראלים, באתר ynet, 11 באוקטובר 2023 מערכת כתב פלילי, “אלקטור” הגיעה לטלגרם: פרטיהם של 6.5 מיליון ישראלים זמינים לכל דורש ברשת החברתית, באתר כתב פלילי, ‏3 במרץ 2022